text: Banker på hos nydanskere 
  17 juni 2015 kl. 18.19
  Tværpolitisk samarbejde bankede onsdag på hos nydanskere i Esbjerg. Nydanskere stemmer nemlig i mindre grad til folketingsvalget, og det skal der laves om på
  
  SF, RV og K vil gerne vise, at de gider nydanskerne. De inviterer derfor på såkaldt dialogkaffe. Det skal forstås på den måde, at de forærer små poser kaffer væk i døråbningen i et udsat område i Esbjerg.
  På den måde inviterer partierne de nydanske stemmer ind i demokratiet og signalerer, at der også er brug for dem:
  - Det er vigtigt for os, at alle bruger deres stemme. Det er også deres liv, dette valg handler om. Vi giver en pose kaffe væk til dem der åbner døren, for at signalere at vi også åbner døren for dem, siger SF´s folketingsmedlem og udlændingeordfører Karina Lorentzen.
  Undervejs kigger forsamlingen også ind i et nydansk hjem og drøfter valg.
  Konservative ? Mike Legarth, SF ? Karina Lorentzen, Radikale Venstre ? Lotte Rod.
  Mike Legarth, de konservative: - Alle skal da være med til at stemme på demokratiets festdag. (Varighed: 0:36 min.)
  